钦定古今图书集成/明伦汇编/氏族典/第251卷 > 张晓
## 钦定古今图书集成/明伦汇编/氏族典/第251卷 > 张晓

按《益都县志》：“晓字浴咸，号明衡，颜神镇人。万历庚子，
举乡试第二人，丁未成进士，连丁内外艰，哀毁逾礼。
服阕，授大理评事，慈惠平允。升户部主事，监督徐庾。
山左大饥，流民就熟于徐，晓大为𫗴具，所全活者钜
万。擢守云中，寻拜监司。治军为请兵饷，缮城垣，治铠
仗，精坚逾昔。拜右佥都御史，镇抚大同，将吏凛若冰
霜。”入为少司农，署部事，晋大司马，出督宣大、山西军
务，晋宫傅，乞休归。